ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1114/01

υποβολή: Carlos Carnero Gonzlez (PSE) προς το Συμβούλιο

(9 Απριλίου 2001)

Θέμα: Μέτρα της κυβερνήσεως της Ναμίμπια εις βάρος των ομοφυλοφίλων

Τα μέσα ενημέρωσης ανέφεραν προσφάτως ότι ο πρόεδρος της Ναμίμπια κ. Sam Nujoma διέταξε την αστυνομία να συλλάβει, να φυλακίσει και να εκτοπίσει όλους τους ομοφυλόφιλους, άνδρες και γυναίκες, με το επιχείρημα ότι το σύνταγμα της χώρας δεν επιτρέπει την ομοφυλοφιλία.

Τέτοια μέτρα παραβιάζουν τα ανθρώπινα δικαιώματα των πολιτών της Ναμίμπια, αντιβαίνουν προς τις θεμελιώδεις αρχές ενός κράτους δικαίου και, κατά συνέπεια, είναι εντελώς απαράδεκτα από την διεθνή κοινότητα.

Η Ευρωπαϊκή Ένωση πρέπει να καταδικάσει τις αποφάσεις που έλαβε η κυβέρνηση της Ναμίμπια, να απαιτήσει την άμεση ακύρωση του μέτρου και να μεριμνήσει ώστε να γίνουν σεβαστά τα θεμελιώδη δικαιώματα των πολιτών της χώρας αυτής, συμπεριλαμβανόμενης και της ελεύθερης ερωτικής επιλογής.

Λαμβάνονταςπόψη ότι η Ναμίμπια έχειπογράψει την Συμφωνία του Cotonou και ότι το περιεχόμενό της αφορά τον σεβασμό των δημοκρατικών αρχών και των ανθρωπίνων δικαιωμάτων εκ μέρους των συμβαλλομένων μερών, ποιά μέτρα προτίθεται να λάβει επειγόντως το Συμβούλιο προκειμένου να εκφράσει την αντίθεσή του προς την κυβέρνηση της Ναμίμπια και να απαιτήσει την άνευ όρων ακύρωση του μέτρου;

Απάντηση

(16 Ιουλίου 2001)

Απαντώντας στην ερώτηση που έθεσε ο αξιότιμος βουλευτής, το Συμβούλιο είναι σε θέση να τον πληροφορήσει ότι η ΕΕ έδωσε εντολή στον τοπικό αντιπρόσωπο της Προεδρίας να προβεί σε διάβημα στο Windhoek με το οποίο θα δηλώνει την ανησυχία της ΕΕ όσον αφορά τις απειλές και τις λεκτικές επιθέσεις που στρέφονται κατά των μειονοτήτων της Ναμίμπια. Η ΕΕ κρίνει ότι οι επίσημες αυτές δηλώσεις κατά μειονοτήτων, μεταξύ άλλων κατά των ομοφυλοφίλων, είναι απαράδεκτες και τις εκλαμβάνει ως ανησυχητικά σημεία μισαλλοδοξίας.

Η ΕΕ κρίνει ότι αυτές οι δηλώσεις και οι ενέργειες έρχονται σε αντίθεση με την πολιτική συνδιαλλαγής, ανοχής, αρμονίας και ενότητας στα πλαίσια της ποικιλομορφίας, την οποίαιοθέτησε η κυβέρνηση της Ναμίμπια μετά από την απόκτηση της ανεξαρτησίας της χώρας και παρακινεί την κυβέρνηση της Ναμίμπια να διατηρήσει το σεβασμό της για τα ανθρώπινα δικαιώματα.

Η ΕΕ κρίνει ότι οι επιθετικές δηλώσεις κατά των μειονοτήτων της χώραςποσκάπτουν την εμπιστοσύνη στο μέλλον της Ναμίμπια καιπονομεύουν τις αξιέπαινες προσπάθειες της κυβέρνησης να προσελκύσει ξένες επενδύσεις, να αναπτύξει τον τουριστικό κλάδο και να βελτιώσει το βιοτικό επίπεδο του λαού της Ναμίμπια.

Το περιεχόμενο του διαβήματος αυτού μπορεί εν συνεχεία να εκδοθεί ως δήλωση της ΕΕ και μόλις καταστούν γνωστές οι αντιδράσεις της κυβέρνησης της Ναμίμπια όσον αφορά το διάβημα, η ΕΕ θα επανέλθει στο ζήτημα αυτό, αν θεωρηθεί αναγκαίο.

Το Συμβούλιο σημείωσε επίσης το ψήφισμα το οποίο εκδόθηκε από το Ευρωπαϊκό Κοινοβούλιο, κατά τη σύνοδό του στις 5 Απριλίου 2001 στο Στρασβούργο, σχετικά με τα δικαιώματα των ομοφυλοφίλων στη Ναμίμπια, το οποίο το Ευρωπαϊκό Κοινοβούλιο προτίθεται να διαβιβάσει στην κυβέρνηση της Ναμίμπια.
ΓΡΑΠΤΗ ΕΡΩΤΗΣΗ E-0850/01

υποβολή: Christopher Huhne (ELDR) προς την Επιτροπή

(22 Μαρτίου 2001)

Θέμα: Γνωστοποίηση δράσεων δημοσιονομικου χαρακτήρα

Μπορεί η Επιτροπή να αναφέρει αν πιστεύει ότι οι Υπουργοί Οικονομικών των κρατών μελών θα πρέπει να προειδοποιούν την Επιτροπή για προτεινόμενες δράσεις δημοσιονομικής φύσης πριν τις αναλάβουν, και εάν ναι, για ποιο λόγο;

Απάντηση του κ. Solbes Mira εξ ονόματος της Επιτροπής

(20 Ιουνίου 2001)

Στην ανακοίνωσή της σχετικά με την ενίσχυση του συντονισμού των οικονομικών πολιτικών στη ζώνη του ευρώ(1), η Επιτροπή πρότεινε, η αρχή της προενημέρωσης των άλλων μελών της ζώνης του ευρώ και της Επιτροπής πριν από την έκδοση ενός μέτρου οικονομικής πολιτικής, να αποτελεί μέρος συνόλου κατευθυντήριων γραμμών που προβλέπονται στην εν λόγω ανακοίνωση.

Αυτή η προενημέρωση θα πρέπει να γίνεται από την ευρωομάδα ή στο πλαίσιο μιας ομάδας εργασίας της οικονομικής και δημοσιονομικής επιτροπής για θέματα ευρωομάδας και θα επέτρεπε να μεταδίδονται στις αρχές του ενδιαφερόμενου κράτους μέλους αντιδράσεις ή μηνύματα πριν από την ολοκλήρωση του εν λόγω μέτρου.

Κατά τον ίδιο τρόπο, τα βασικά στοιχεία των προγραμμάτων σταθερότητας θα έπρεπε να μεταβιβάζονται στην Επιτροπή πριν από την έκδοσή τους από τα κράτη μέλη.

Με την ανακοίνωσή της, η Επιτροπήπογράμμισε τη σημασία της αρχής, σύμφωνα με την οποία τα κράτη μέλη προενημερώνουν την ευρωομάδα και την Επιτροπή για τα σχέδια τους φορολογικών μέτρων πριν από την έκδοσή τους· πράγματι, αυτή η προενημέρωση επιτρέπει να εκτιμηθούν οι εθνικές πολιτικές βάσει της οικονομικής κατάστασης της ζώνης του ευρώ στο σύνολό της και να προβλεφθούν οι επιπτώσεις αυτών των πολιτικών στους λοιπούς συμμετέχοντες στην Οικονομική και Νομισματική Ένωση (ΟΝΕ).

(1) COM(2001)82 τελικό.
ΓΡΑΠΤΗ ΕΡΩΤΗΣΗ E-1113/01

υποβολή: Lord Inglewood (PPE-DE) προς την Επιτροπή

(6 Απριλίου 2001)

Θέμα: Γεωγραφικοί περιορισμοί όσον αφορά την επιχορηγούμενη αγορά ακινήτου

Συμβιβάζεται με το δίκαιο της ΕΕ να παρέχει αρχή τοπικής αυτοδιοίκησης του Ηνωμένου Βασιλείου επιχορηγήσεις για την αγορά ακινήτου σε ένοικους κατεδαφιστέων κατοικιών που ανήκουν σε δημόσιους φορείς, με τον περιορισμό ότι η επιχορήγηση θα παρέχεται μόνον εφόσον το ακίνητο που πρόκειται να αγορασθεί βρίσκεται στην Αγγλία ή στην Ουαλία;

Απάντηση του κ. Solbes Mira Εξ ονόματος της Επιτροπής

(11 Ιουνίου 2001)

Το άρθρο 56 (πρώην άρθρο 73 B) της συνθήκης ΕΚ απαγορεύει οποιοδήποτε περιορισμό στις κινήσεις κεφαλαίων, στις οποίες περιλαμβάνονται οι διασυνοριακές αγορές ακινήτων. Σύμφωνα με τη νομολογία του Δικαστηρίου των Ευρωπαϊκών Κοινοτήτων, οι περιορισμοί αυτοί περιλαμβάνουν έμμεσα εμπόδια στην εκτέλεση ορισμένων πράξεων, που καθιστούν πλασματική την ελευθερία που παρέχεται από τη συνθήκη ΕΚ. Ωστόσο, η Επιτροπή δεν θεωρεί ότι τα μέτρα των τοπικών αρχών που αναφέρει το Αξιότιμο μέλος, τα οποία αφορούν επιχορηγήσεις σε ενοίκους κατεδαφιστέων κοινωνικών κατοικιών για να αγοράσουν ακίνητο σε συγκεκριμένη περιοχή κράτους μέλους είναι αντίθετα με την αρχή αυτή. Κατά την άποψη της Επιτροπής δεν γίνεται διάκριση εθνικότητας μεταξύ των ενοίκων κατεδαφιστέων κοινωνικών κατοικιών. Σύμφωνα με την αρχή της επικουρικότητας που ορίζεται στο άρθρο 5 (πρώην άρθρο 3 Β) της συνθήκης ΕΚ, οι πολιτικές που ασκούνται σε εθνικό ή τοπικό επίπεδο όσον αφορά τη φορολογία και τις δαπάνες στοχεύουν γενικά στο να ενθαρρύνουν ή να αποτρέψουν συγκεκριμένα μέτρα σε συγκεκριμένες περιοχές που εμπίπτουν στην αρμοδιότητα του οικείου φορέα. Όλες οι επιχορηγήσεις που χορηγούνται στο πλαίσιο της προώθησης της βιομηχανίας σε εθνικό ή τοπικό επίπεδο προϋποθέτουν, για παράδειγμα, ότι παρόμοιος μηχανισμός δεν θα θεσπιστεί σε άλλη περιοχή της Κοινότητας, αλλά η λειτουργία του θα περιοριστεί σε συγκεκριμένη περιοχή και θα χρηματοδοτηθεί από φόρους που έχουν επιβληθεί στην ίδια την περιοχή ή σε άλλες ανάλογες. Εάν στη συγκεκριμένη περίπτωση η χορήγηση κρατικών ενισχύσεων ενδέχεται να δημιουργήσει κάποιο πρόβλημα, τούτο δεν σημαίνει κατά κανένα τρόπο ότι η διατήρηση μέτρων όπως αυτά που αναφέρει το Αξιότιμο μέλος μπορεί να αντίκειται στις ελευθερίες που ορίζονται στη συνθήκη ΕΚ.
ΓΡΑΠΤΗ ΕΡΩΤΗΣΗ E-0501/01

υποβολή: Chris Davies (ELDR) προς την Επιτροπή

(22 Φεβρουαρίου 2001)

Θέμα: Στάσιμα απλάδια βυθού με ακουστική ανάκλαση

Προς εμπόδιση παρεμπιπτόντων αλιευμάτων κητωδών επιστήμονες στις ΗΠΑ έχουν εφεύρει στάσιμο απλάδι βυθού με ακουστική ανάκλαση, το οποίο ανακλά ακουστικά σήματα στις συχνότητες που μπορούν να ακουσθούν από τα μικρά κητώδη. Το γνωρίζει αυτό η Επιτροπή;

Όταν αυτά τα δίχτυα δοκιμάσθηκαν στις ΗΠΑ και τον Καναδά, οι αλιείς ανέφεραν σηματική μείωση των παρεμπιπτόντων αλιευμάτων.

Δεδομένου του μεγάλου αριθμού των μικρών θαλασσίων ζώων που συλλαμβάνονται στα στάσιμα απλάδια βυθού στα ευρωπαϊκά ύδατα, σκοπεύει η Επιτροπή ναποστηρίξει τη διενέργεια δοκιμών για αυτό το είδος στάσιμων απλαδιών βυθού στην ΕΕ;

Απάντηση του κ. Fischler εξ ονόματος της Επιτροπής

(5 Απριλίου 2001)

Η Επιτροπή είναι ενήμερη σχετικά με αυτό το είδος απλαδιού με ακουστική ανάκλαση ενώ πληροφορίες όσον αφορά τα αποτελέσματα αρχικών δοκιμών είναι ήδη διαθέσιμες στη Γενική Διεύθυνση Περιβάλλοντος και τη Γενική Διεύθυνση Αλιείας μέσω της έκθεσης Bristol της συμφωνίας για την προστασία μικρών κητωδών της Βαλτικής και Βόρειας Θάλασσας (ASCOBANS).

Όπως γινόταν πάντοτε μέχρι τώρα και με την προϋπόθεση ότι θα είναι θετική η γνώμη της ομάδας εξωτερικών εμπειρογνωμόνων, η Επιτροπή είναι πρόθυμη ναποστηρίξει κάθε άρτια επιστημονικώς ερευνητική πρόταση η οποία αποβλέπει στον προσδιορισμό τεχνικών βελτιώσεων που είναι δυνατόν να επέλθουν στον αλιευτικό τεχνικό εξοπλισμό προκειμένου να μειωθούν οι τυχαίες συλλήψεις μικρών κητωδών.

Επί του παρόντος στην Επιτροπή δεν έχει περιέλθει επίσημη πρόταση είτε στο πλαίσιο των ονομαζόμενων βιολογικών μελετών είτε στο πλαίσιο του 5ου προγράμματος πλαίσιο για την έρευνα και την τεχνολογία.

Εντούτοις, όσον αφορά τη δυνατότητα πραγματοποίησης δοκιμών για τον εν λόγω αλιευτικό τεχνικό εξοπλισμό σε κοινοτικά ύδατα, η Κοινότητα χάραξε κοινοτικό πλαίσιο για τη συγκέντρωση και τη διαχείριση των δεδομένων που απαιτούνται για τηνλοποίηση της Κοινής Αλιευτικής Πολιτικής(1). Το άρθρο 9 της απόφασης αριθ. 2000/439/ΕΚ του Συμβουλίου, της 29ης Ιουνίου 2000, περί χρηματοδοτικής συνδρομής της Κοινότητας στις δαπάνες των κρατών μελών για τη συλλογή δεδομένων και για τη χρηματοδότηση μελετών και πιλοτικών σχεδίων άσκησης της Κοινής Αλιευτικής Πολιτικής(2) προβλέπει τις σφαίρες δραστηριότητας οι οποίες είναι δυνατόν να καλύπτονται για μελέτες και πιλοτικά σχέδια.

(1) Κανονισμός (ΕΚ) αριθ. 1543/2000 του Συμβουλίου, ΕΕ L 176 της 15.7.2000.

(2) ΕΕ L 176 της 15.7.2000.
ΓΡΑΠΤΗ ΕΡΩΤΗΣΗ E-1818/01

υποβολή: Cristiana Muscardini (UEN) προς την Επιτροπή

(21 Ιουνίου 2001)

Θέμα: Κοινό Κέντρο Έρευνών της Επιτροπής στην Ispra (Iταλία)

Εδώ και καιρό η Επιτροπήιοθέτησε μια αρκετά αμφιλεγόμενη πολιτική απέναντι στο Κέντρο Έρευνών της Ispra, μεταβιβάζοντας σιωπηρά μέρος των αρμοδιοτήτων της και, άρα, μεταθέτοντας προσωπικό σε άλλα ερευνητικά κέντρα της Ένωσης για τα οποία αρχικά δεν είχε προβλεφθεί καμία ενίσχυση (βλέπε την περίπτωση του Κέντρου Petten).

Έχει επισήμως ανακοινωθεί ότι κατά την περασμένη εβδομάδα ο Γενικός Διευθυντής του Κέντρου της Ιspra δήλωσε στους ερευνητέςπαλλήλους του Ινστιτούτου το κλείσιμο ενός εκ των τεσσάρων ινστιτούτων που λειτουργούν στην Ispra.

1. Μπορεί η Επιτροπή να επιβεβαιώσει την είδηση;

2. Εάν ναι, μπορεί να ερμηνευθεί ως ένα βήμα προς την ενδεχόμενη μελλοντική μετατροπή, ανακατάταξη ή διάλυση του Έρευνητικού Κέντρου της Ispra;

Απάντηση του κ. Busquin εξ ονόματος της Επιτροπής

(30 Ιουλίου 2001)

Οι εγκαταστάσεις του Κοινού Κέντρου Έρευνών (ΚΚΕρ) στην Ispra περιλαμβάνουν τέσσερα ιδρύματα: Περιβάλλον (Environment Institute - ΕΙ), Εφαρμογές Διαστήματος (Space Applications Institute - SAI), Υγεία και Προστασία του Καταναλωτή (Institute of Health and Consumer Protection - IHCP) και Συστήματα, Πληροφορική και Ασφάλεια (Systems, Informatics and Safety Institute - ISIS).

Μία ανεξάρτητη αξιολογητική επιτροπή κατέληξε στο συμπέρασμα ότι δενπήρχε σημαντική αλληλεπικάλυψη μεταξύ των δραστηριοτήτων της SAI και των δραστηριοτήτων των EI και ISIS. Τα ευρήματα αυτά επιβεβαιώνονται από εσωτερικό έλεγχο που διενεργήθηκε στο ΚΚΕρ.

Επιπλέον, οι στόχοι του SAI έχουν έντονη τεχνολογική διάσταση, ενώ τα άλλα ιδρύματα έχουν σαφείς δεσμούς με τις κοινοτικές πολιτικές.

Κατόπιν τούτου, η Επιτροπή θα προβεί σε αναδιάρθρωση των τριών αυτών ιδρυμάτων και στη συγχώνευσή τους σε δύο νέα, τα οποία θα ταυτιστούν με τους στόχους πολιτικής και όχι με συγκεκριμένη τεχνολογία.

Ένα ίδρυμα θα αποτελεί πόλο δραστηριοτήτων με κύριο στόχο τη διαφύλαξη του ολοένα και πιο ευπρόσβλητου ευρωπαϊκού περιβάλλοντος - στηρίζοντας τις κοινοτικές περιβαλλοντικές πολιτικές καθώς και την ενσωμάτωση μιας περιβαλλοντικής συνιστώσας στις άλλες πολιτικές. Θα δοθεί έμφαση στην στήριξη της στρατηγικής για την αειφόρο ανάπτυξη.

Το άλλο ίδρυμα θα στοχεύει στην καλύτερη προστασία της ασφάλειας του ατόμου, του φορολογούμενου και, σε ολοένα και μεγαλύτερο βαθμό, του καταναλωτή.

Το σκεπτικό των εν λόγω μεταβολών έχει εξηγηθεί στο προσωπικό, το οποίο θα συμμετάσχει στην αναδιάρθρωση.

Οι μεταβολές αυτές αποτελούν τμήμα ευρύτερης πρωτοβουλίας για μεγαλύτερη επικέντρωση των δραστηριοτήτων του ΚΚΕρ στις βασικές προτεραιότητες της αποστολής του, στο πλαίσιο της στήριξης των κοινοτικών πολιτικών. Αποβλέπουν στην εξασφάλιση ενός σίγουρου μέλλοντος για το ΚΚΕρ, με ενσωμάτωση στον Ευρωπαϊκό Χώρο της Έρευνας. Είναι λοιπόν σαφές ότι δενπάρχουν σχέδια για την διάλυση του κέντρου Ispra.
ΓΡΑΠΤΗ ΕΡΩΤΗΣΗ E-1414/01

υποβολή: Theresa Villiers (PPE-DE) προς την Επιτροπή

(14 Μαΐου 2001)

Θέμα: Κρατικές ενισχύσεις φορολογικού χαρακτήρα

Σε δήλωσή του, στις 23 Φεβρουαρίου 2000 (ΙΡ/00/182), ο Επίτροπος Μάριο Μόντι ανέφερε ότι είχε δώσει εντολή στο Τμήμα Ανταγωνισμού της Επιτροπής να εξετάσει όλες τιςποθέσεις κρατικών ενισχύσεων φορολογικού χαρακτήρα σε σχέση με τη φορολόγηση επιχειρήσεων, ώστε να μπορέσει η Επιτροπή να ανταποκριθεί άμεσα και πλήρως στις θεσμικές τηςποχρεώσεις, στη βάση και του σημειώματος της Επιτροπής, της 11ης Νοεμβρίου 1998, σχετικά με την εφαρμογή των κανόνων για τις κρατικές ενισχύσεις επί των μέτρων που σχετίζονται με την άμεση φορολογία των επιχειρήσεων.

1. Θα μπορούσε η Επιτροπή να εξηγήσει σε ποιές ενέργειες έχει προβεί μέχρι στιγμής όσον αφορά την εξέτασηποθέσεων κρατικών ενισχύσεων φορολογικού χαρακτήρα σε σχέση με τη φορολόγηση επιχειρήσεων;

2. Έχει εντοπίσει η Επιτροπή περιπτώσεις στις οποίες οι κρατικές ενισχύσεις φορολογικού χαρακτήρα χορηγήθηκαν κατά παράβαση των κοινοτικών κανόνων περί κρατικών ενισχύσεων και, αν ναι, σε ποιές ενέργειες προέβη η Επιτροπή;

3. Θα μπορούσε η Επιτροπή να αναφέρει τον αριθμό τωνποθέσεων ανά κράτος μέλος;

4. Σχεδιάζει η Επιτροπή να προβεί σε κάποια τροποποίηση ή ενημέρωση της Ανακοίνωσης σχετικά με την εφαρμογή των κανόνων περί κρατικών ενισχύσεων στην άμεση φορολογία των επιχειρήσεων (SEC(1998)1800);

Απάντηση του κ. Monti Εξ ονόματος της Επιτροπής

(20 Ιουλίου 2001)

Σύμφωνα με τιςποχρεώσεις πουπέχει δυνάμει της συνθήκης ΕΚ, η Επιτροπή προβαίνει σε διαρκή βάση σε εξέταση των νέων και τωνφιστάμενων καθεστώτων κρατικών ενισχύσεων, ιδίως των ενισχύσεων που χορηγούνταιπό τη μορφή φορολογικών ενισχύσεων, κατ'εφαρμογήν του άρθρου 88 (πρώην άρθρο 93) της συνθήκης ΕΚ. Στο πλαίσιο της διαρκούς αυτής εξέτασης, άρχισε επίσης να αξιολογεί όλα τα φορολογικά μέτρα τα οποία γνωστοποίησε η ομάδα κώδικας συμπεριφοράς στο Συμβούλιο Ecofin της 29ης Νοεμβρίου 1999.

Για το σκοπό αυτό, η Επιτροπή αποφάσισε στις 11 Ιουλίου 2001 να αρχίσει τη διαδικασία εξέτασης που προβλέπεται στο άρθρο 88, παράγραφος 2, της συνθήκης CE όσον αφορά έντεκα καθεστώτα φορολόγησης επιχειρήσεων σε οκτώ κράτη μέλη και να καλέσει τέσσερα κράτη μέλη να καταργήσουν ταφιστάμενα φορολογικά πλεονεκτήματα, κατ'εφαρμογήν του άρθρου 88, παράγραφος 1, της συνθήκης ΕΚ. Τα καθεστώτα αυτά δεν δικαιολογούνται, λόγω της αυξημένης ολοκλήρωσης των οικονομιών των κρατών μελών που οφείλεται στην ολοκλήρωση της ενιαίας αγοράς, την ελευθέρωση της κίνησης κεφαλαίων και τη δημιουργία της οικονομικής και νομισματικής ένωσης.

Η Επιτροπή θα εξακολουθήσει να εξετάζει τα φορολογικά συστήματα όλων των κρατών μελών και δεν μπορεί να αποκλειστεί το ενδεχόμενο να χρειαστεί να κινηθούν στο μέλλον διαδικασίες εξέτασης κρατικών ενισχύσεων ανάλογων με τη σημερινή.

Η Επιτροπή αξιολογεί την εποχή αυτή την εμπειρία που αποκτήθηκε όσον αφορά την εφαρμογή της ανακοίνωσής της σχετικά με την εφαρμογή των κανόνων περί κρατικών ενισχύσεων στην άμεση φορολογία των επιχειρήσεων, προκειμένου να έχει μια βάση εργασίας για μια ενδεχόμενη αναθεώρηση της εν λόγω ανακοίνωσης.
ΓΡΑΠΤΗ ΕΡΩΤΗΣΗ E-1552/01

υποβολή: Terence Wynn (PSE) προς την Επιτροπή

(28 Μαΐου 2001)

Θέμα: Γαλλικές φορολογικές διατάξεις για ασφάλειες ζωής του εξωτερικού

Οι γαλλικές φορολογικές διατάξεις για τα ασφαλιστήρια ζωής του εξωτερικού διαφέρουν από τις ισχύουσες για τα αντίστοιχα γαλλικά ασφαλιστικά συμβόλαια, με αποτέλεσμα ψηφοφόρος μου που ζει στη Γαλλία και καλύπτεται από αγγλική ασφάλεια ζωής να πρέπει να πληρώσει φόρο 17,5 % τη στιγμή που ο απαιτούμενος φόρος για τα γαλλικά ασφαλιστικά συμβόλαια ζωής περιορίζεται σε 7,5 %. Τι μέτρα έχει λάβει για την επανόρθωση της κατάστασης η Επιτροπή στο διάστημα που μεσολάβησε από την αρχική καταγγελία (Αρ. 1999(4835));

Απάντηση του κ. Bolkestein εξ ονόματος της Επιτροπής

(26 Ιουλίου 2001)

Ύστερα από τηνποβολή καταγγελίας στην οποία αναφέρεται το Αξιότιμο Μέλος του Κοινοβουλίου, η Επιτροπή ανέλυσε τη σχετική νομοθεσία και ζήτησε συμπληρωματικές πληροφορίες από τις γαλλικές αρχές. Στη συνέχεια απέστειλε σ' αυτές προειδοποιητική επιστολή.

Η Επιτροπή κρίνει ότι η γαλλική νομοθεσία, δεδομένου ότι αποκλείει απολύτως την εφαρμογή του συντελεστή της επίσημης εισφοράς επί των εισοδημάτων τα οποία προέρχονται από τοποθετήσεις και συμβάσεις που αναφέρονται στα άρθρα 125-0 A et 125 A του Γ.Φ.Κ, ο οφειλέτης των οποίων δεν κατοικεί ούτε είναι μόνιμα εγκατεστημένος στη Γαλλία, δεν συμφωνεί με τα άρθρα 49 (πρώην άρθρο 59) και 56 (πρώην άρθρο 73B) της συνθήκης ΕΚ.

Μόλις λάβει την απάντηση των γαλλικών αρχών στην προειδοποιητική επιστολή της, η Επιτροπή θα αποφασίσει προσεχώς για την αποστολή αιτιολογημένης γνώμης, σύμφωνα με το άρθρο 226 (πρώην άρθρο 169) της συνθήκης ΕΚ.
ΓΡΑΠΤΗ ΕΡΩΤΗΣΗ E-1388/01

υποβολή: Charles Tannock (PPE-DE) προς την Επιτροπή

(7 Μαΐου 2001)

Θέμα: Ο κρίκητος του Aachen (Aachen hamster)

Διαθέτει άραγε πληροφορίες η Επιτροπή περί του μυστηριώδους φαινομένου της εξαφάνισης του κρικητού του Aachen;

Απάντηση της κυρίας Wallstrm Εξ ονόματος της Επιτροπής

(28 Ιουνίου 2001)

Η Επιτροπή ασχολείται από πενταετίας με το ζήτημα της διατήρησης του κρικητού (Cricetus cricetus) στην περιοχή του Άαχεν. Το συγκεκριμένο ζήτημα δημιουργήθηκε όταν εκφράσθηκαν ανησυχίες για τις επιπτώσεις της ανάπτυξης στην προστασία του είδους αυτού οι οποίες γνωστοποιήθηκαν στην Επιτροπή μέσω της αναφοράς 685/96 που εξέτασε η επιτροπή αναφορών του Ευρωπαϊκού Κοινοβουλίου καθώς και σειράς καταγγελιών που αφορούσαν προτάσεις αναπτυξιακών έργων.

Το Αξιότιμο Μέλος του Κοινοβουλίου καλείται να ανατρέξει στις ανακοινώσεις(1) που διαβίβασε η Επιτροπή στη σχετική επιτροπή του Κοινοβουλίου με τον ανωτέρω αριθμό αναφοράς και στις οποίες εκτίθεται αναλυτικά το εν λόγω θέμα καθώς και η τρέχουσα κατάσταση.

(1) Τελευταία ανακοίνωση: PE 221.901/REV/III.
ΓΡΑΠΤΗ ΕΡΩΤΗΣΗ E-1254/01

υποβολή: Mara Sornosa Martnez (PSE) και Mara Rodrguez Ramos (PSE) προς την Επιτροπή

(26 Απριλίου 2001)

Θέμα: Χρήση αφυδατωμένης μηδικής ως ζωοτροφής

Μετά την απαγόρευση των ζωικών αλεύρων εξαιτίας της ασθένειας της ΣΕΒ, η αφυδατωμένη μηδική αναδεικνύεται σαν μια από τις πλεονεκτικότερες εναλλακτικές λύσεις για τη διατροφή των βοοειδών. Η αύξηση της καλλιέργειας αυτού του τύπου ζωοτροφής, από την οποία επί του παρόντος παράγονται 5 εκατομμύρια τόνων ετησίως, θα μπορούσε να αποτελέσει λύση ώστε να αποφευχθεί η αύξηση εισαγωγής γενετικά τροποποιημένης σόγιας από τρίτες χώρες.

Σύμφωνα με την Ευρωπαϊκή Ένωση Επιχειρήσεων Αφυδάτωσης (CIDE), η μηδική είναι προτιμότερη από τη σόγια λόγω των θρεπτικών της ιδιοτήτων, την οικονομική της αποδοτικότητα και την ευκολία ως προς το εντοπισμό προέλευσής της.

Τι γνώμη έχει η Επιτροπή για τη χρήση αφυδατωμένης μηδικής ως εναλλακτικής ζωοτροφής, σε σχέση με τα άλευρα ζωικής προέλευσης, για τα βοοειδή;

Θα ήταν διατεθειμένη η Επιτροπή να αυξήσει το ποσοστό ενισχύσεων στον τομέα αυτό;

Απάντηση του κ. Fischler εξ ονόματος της Επιτροπής

(15 Ιουνίου 2001)

Παρακαλείται το αξιότιμο μέλος του Κοινοβουλίου να ανατρέξει στην ανακοίνωση πουπέβαλε η Επιτροπή στο Κοινοβούλιο και στο Συμβούλιο όσον αφορά τις επιλογές για την προώθηση της καλλιέργειας φυτικών πρωτεϊνών στην Κοινότητα(1) και στο έγγραφο εργασίας στο οποίο βασίστηκε(2). Ενώ βεβαίως αναγνωρίζονται τα πλεονεκτήματα που χαρακτηρίζουν την αφυδατωμένη μηδική από γεωργικής και θρεπτικής πλευράς στις ζωοτροφές, η αύξηση των ενισχύσεων θα συνεπαγόταν πρόσθετες δαπάνες και το μέσο κόστος ευκαιρίας ανά πρόσθετο τόνο ισοδύναμης πίτας σόγιας φαίνεται σχετικάψηλό.

(1) COM(2001)148 τελικό.

(2) SEC(2001)431.
ΓΡΑΠΤΗ ΕΡΩΤΗΣΗ E-1006/01

υποβολή: Mark Watts (PSE) προς την Επιτροπή

(30 Μαρτίου 2001)

Θέμα: Σχεδιασμός χρήσεως γης γύρω από κοινοτικά αεροδρόμια

Πρόκειται να δηλώσει η Επιτροπή πότε ακριβώς σκοπεύει να δημοσιεύει την έκθεσή της επί των κατευθυντήριων γραμμών για την καλύτερη πρακτική όσον αφορά τον καθορισμό χρήσεως γης γύρω από κοινοτικά αεροδρόμια, σε συνάρτηση με την ανακοίνωσή της για τις αεροπορικές μεταφορές και το περιβάλλον (1η Δεκεμβρίου 1999) καθώς και με το ψήφισμα πουιοθετήθηκε από το Ευρωπαϊκό Κοινοβούλιο αναφορικά με την εν λόγω ανακοίνωση (7 Σεπτεμβρίου 2000); Πρόκειται να διασφαλίσει ευρείες διαβουλεύσεις κατά τη διεξαγωγή της εν λόγω έρευνας; Πρόκειται να ανακοινώσει ποιούς ενδιαφερόμενους θα προσεγγίσει;

Κοινή απάντηση του κ. de Palacio εξ ονόματος της Επιτροπής στις γραπτές ερωτήσεις E-1005/01 και E-1006/01

(18 Ιουνίου 2001)

Η Επιτροπή εξετάζει κατάλληλους κανόνες για τις χρήσεις γης γύρω από τους κοινοτικούς αερολιμένες, ως σημαντικό στοιχείο πολιτικής που αποβλέπει στην προστασία των κατοίκων που ζουν κοντά σε αεροδρόμια από τον θόρυβο των αεροσκαφών, χωρίς να επηρεάζονταιπέρμετρα τα οικονομικά των αερομεταφορών.

Ταυτόχρονα ωστόσο, η Επιτροπή αναγνωρίζει πλήρως τις αρμοδιότητες των κρατών μελών και των τοπικών αρχών για τη θέσπιση κανονιστικών διατάξεων και για τη λήψη συγκεκριμένων αποφάσεων στον τομέα αυτόν. Η Επιτροπή δεν προτίθεται να αναμειχθεί στηνπάρχουσα κατανομή αρμοδιοτήτων.

Ωστόσο, λόγω της σημασίας που μπορούν να έχουν οι αποφάσεις για τις χρήσεις γης γύρω από τους αερολιμένες για την επίτευξη του στόχου της βελτίωσης της κατάστασης από πλευράς θορύβου (μείωση του αριθμού των ατόμων που ενοχλούνται σοβαρά από τον θόρυβο των αεροσκαφών), η Επιτροπή προτίθεται να συστήσει ομάδα ειδικών στην οποία θα συμμετέχουν μέλη με άμεσες αρμοδιότητες στον τομέα αυτόν, προκειμένου να καθοριστούν οι εν προκειμένω βέλτιστες πρακτικές. Η Επιτροπή ελπίζει ότι οι εργασίες της ομάδας αυτής θα είναι χρήσιμες για την διατύπωση συστάσεων όσον αφορά τους κανόνες τους σχετικούς με τις χρήσεις γης, οι οποίοι θα προσανατολιστούν προς τη βελτίωση της ισορροπίας μεταξύ περιβαλλοντικών, οικονομικών και κοινωνικών μελημάτων, με παράλληλο σεβασμό τηςφιστάμενης κατανομής αρμοδιοτήτων.

Η Επιτροπή δεν είναι επί του παρόντος σε θέση να καθορίσει προθεσμία για τη δημοσίευση έκθεσης.

Η Επιτροπή θα εξασφαλίσει τη διενέργεια ευρέων διαβουλεύσεων με όλα τα ενδιαφερόμενα μέρη που έχουν νόμιμο εν προκειμένω συμφέρον.

Οι πληροφορίες που απορρέουν από την εφαρμογή άλλων κοινοτικών διατάξεων, όπως η προτεινόμενη οδηγία για την εκτίμηση και διαχείριση του περιβαλλοντικού θορύβου(1), ενδέχεται να φανούν χρήσιμες στην ομάδα αυτή.

(1) ΕΕ C 337 E της 28.11.2000.
ΓΡΑΠΤΗ ΕΡΩΤΗΣΗ E-0966/01

υποβολή: Ian Paisley (NI) προς την Επιτροπή

(30 Μαρτίου 2001)

Θέμα: Τίτλος που πρέπει να προστεθεί

Θα μπορούσε η Επιτροπή να αναφέρει τους όρους και τον χρόνο απασχόλησης και τα ποσά που πληρώθηκαν από την Κοινότητα στον κ. Logue και τον κ. Larkin οι οποίοι αποσπάσθηκαν από την Επιτροπή για το γραφείο του αναπληρωτή Πρώτου Υπουργού της Βόρειας Ιρλανδίας;

Απάντηση του κ. Kinnock εξ ονόματος της Επιτροπής

(14 Ιουνίου 2001)

Ως τεκμήριο της πρακτικής της προσήλωσης στη διαδικασία ειρήνευσης της Βόρειας Ιρλανδίας και στη διοίκηση της νεοσυσταθείσας Βουλής της Βόρειας Ιρλανδίας, η Επιτροπή ενέκρινε τις αποσπάσεις των κκ. Larkin,παλλήλου στο βαθμό A3, και Logue,παλλήλου στο βαθμό A4, ως ειδικών συμβούλων του αναπληρωτή πρωθυπουργού στο Γραφείο του πρωθυπουργού και αναπληρωτή του του εκτελεστικού οργάνου της Βόρειας Ιρλανδίας. Οι αποσπάσεις αυτές θα τερματιστούν κατά το τρίτο τρίμηνο 2002. Ο μισθός και τα επιδόματα που καταβάλλει η Επιτροπή στους κκ. Larkin και Logue αναλογούν στους αντίστοιχους βαθμούς και εσωτερικές ρυθμίσεις (οικογενειακό, εκπαιδευτικό επίδομα κλπ.).